CELEX: 62018CN0294
Language: fi
Date: 2018-04-27 00:00:00
Title: Asia C-294/18: Ennakkoratkaisupyyntö, jonka Markkinaoikeus (Suomi) on esittänyt 27.4.2018 – Oulun Sähkönmyynti Oy

201806220111970732018/C 240/302942018CJC24020180709FI01FIINFO_JUDICIAL20180427262611Asia C-294/18: Ennakkoratkaisupyyntö, jonka Markkinaoikeus (Suomi) on esittänyt 27.4.2018 – Oulun Sähkönmyynti Oy
 ---documentbreak--- C2402018FI2610120180427FI0030261261Ennakkoratkaisupyyntö, jonka Markkinaoikeus (Suomi) on esittänyt 27.4.2018 – Oulun Sähkönmyynti Oy
   (Asia C-294/18)2018/C 240/30Oikeudenkäyntikieli: suomi
      Ennakkoratkaisua pyytänyt tuomioistuin
   
   Markkinaoikeus
   
      Pääasian asianosaiset
   
   
      Valittaja: Oulun Sähkönmyynti Oy
   
      Muu osapuoli: Energiavirasto
   
      Ennakkoratkaisukysymykset
   
   
            1)
         
         
            Onko energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta annetun Euroopan parlamentin ja neuvoston direktiivin 2012/27/EU (
                  1
               ) 11 artiklan 1 kohtaa tulkittava siten, että alennuksen myöntäminen sähkön perusmaksusta loppukäyttäjän valitseman laskutustavan perusteella merkitsee, että laskua ja laskutustietoja ei ole annettu maksutta muille kuin alennuksen saaville loppukäyttäjille?
         
      
            2)
         
         
            Siinä tapauksessa, että vastaus ensimmäiseen ennakkoratkaisukysymykseen on kielteinen ja edellä mainitun alennuksen myöntäminen saattaa olla sallittua, seuraako direktiivistä 2012/27/EU alennuksen sallittavuutta arvioitaessa huomioon otettavia erityisiä lisäedellytyksiä, kuten esimerkiksi vastaako alennus valitulla laskutustavalla saavutettavia kustannussäästöjä, onko alennus laskutuskertakohtainen vai ei tai voidaanko alennus kohdistaa sille loppukäyttäjäryhmälle, joka aikaansaa kustannussäästön laskutustapaa koskevalla valinnallaan?
         
      
            3)
         
         
            Siinä tapauksessa, että ensimmäisessä ennakkoratkaisukysymyksessä tarkoitetun alennuksen myöntäminen merkitsisi, että muilta kuin tietyn laskutustavan valinneilta loppukäyttäjiltä olisi peritty direktiivin 2012/27/EU 11 artiklan 1 kohdan vastaisesti maksuja, seuraako unionin oikeudesta erityisiä vaatimuksia, jotka tulee ottaa huomioon maksujen palauttamisesta määrättäessä?
         
      (
         1
      )	EUVL 2012, L 315, s. 1